Jauki ir patogi nedidelė studija, kurioje viskas ko reikia poilsiui. Patogi vieta, Milano centras prieinamas tiek pėstute, tiek tramvajumi, autobusu, metro. Vieta netriukšminga. Studijoje keramikinės plytelės, todėl žiemos laikotarpiu nėra labai šilta, tačiau veikia geras oro kondicionierius, šildantis nedidelį studijos plotą - šilumos užtenka. Šeimininkas malonus, sudėtingai šneka angliškai, tačiau dėl visko susitarėme be nesklandumų. Studija švari, pasirūpinta svečių patogumu - yra rankšluosčiai, švari patalynė, virtuvėje yra reikalingi reikmenys, išskyrus stiklinius indus (taures). Yra skalbyklė, lyginimo lenta, tačiau neradome plaukų džiovintuvo. Iš esmės apgyvendinimą vertiname gerai.